રાજકોટ સહિત રાજ્યના મહાનગરોમાં ટ્રાફિકની સમસ્યા માથાના દુઃખાવારૂપ બની છે. ત્યારે આ અંગે ચોકકસ દિશામાં પ્લાનિંગ ચાલી રહ્યું હોવાનું ગૃહ મંત્રી પ્રદિપસિંહ જાડેજાએ ‘આજકાલ’ને જણાવ્યું હતું. તેમણે કહ્યું હતું કે, ટ્રાફિક સમસ્યાના નિરાકરણ માટે વિવિધ શહેરોમાં નિશ્ચિત સ્થળોએ પાકિર્ગ સ્લોટ ઉભા કરવાની વિચારણા પણ ચાલી રહી છે. આ ઉપરાંત જે તે શહેરોમાં પોલીસ અને મહાપાલિકા તંત્ર સંકલન સાધી આ દિશામાં કામગીરી કરે તે માટે પણ પ્રયાસો કરવામાં આવી રહ્યા છે.